***Az Ember Tragédiája káros hatásai a szocializmus nézetei felé***

Tisztelt pártbéli Elvtársak!

Azt az utasítást kaptam a Magyar Dolgozók Pártja (továbbiakban MDP) vezetőségétől, hogy foglaljam össze egy titkos jegyzetben, hogy Madách Imre műve miért nem felel meg a mi felsőbbrendű kommunista ideológiánknak és, hogy miért káros ez a mű a nézeteinkre. Alantabb össze is foglalnám a mélyen tisztelt Elvtársaknak.

Hogy miért nem felel meg a kommunista ideológiának a mű?

Mivel a kommunista nézetekben nem szerepel a kereszténység, ahogy Dicső Uraink Lenin és Sztálin tanai hirdetik. Viszont ebben a műben Elvtársak létezik menny, pokol, Ádám, Éva és maga az ördög, ami annak a kereszténységnek a fő motívumai, aminek még a csíráit is el fogjuk fojtani közös erővel. Az országban élő emberek azt fogják hinni, hogy a kereszténységnek és az efféle nézeteknek van még jövője és kételkedni fognak a dicső kommunizmus világ feletti győzelmében.